# Uradni list C 25A/18.

| | ISSN 1977-1045 |
| --- | --- |
| Uradni list
  Evropske unije | C 25A |
| | |
| Slovenska izdaja | Informacije in objave | Letnik 6518. januar 2022 |

ISSN 1977-1045

Uradni list

Evropske unije

C 25A

Slovenska izdaja

Informacije in objave

Letnik 6518. januar 2022

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2022/C 25 A/01 | Skupno raziskovalno središče Evropske komisije – Objava prostega delovnega mesta direktorja oz. direktorice direktorata Jedrska varnost in zaščita (razred AD 14) (člen 29(2) kadrovskih predpisov) – COM/2022/10411 | 1 |

Vsebina

Stran

V   Objave

UPRAVNI POSTOPKI

Evropska komisija

2022/C 25 A/01

Skupno raziskovalno središče Evropske komisije – Objava prostega delovnega mesta direktorja oz. direktorice direktorata Jedrska varnost in zaščita (razred AD 14) (člen 29(2) kadrovskih predpisov) – COM/2022/10411

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 18.1.2022 | SL | Uradni list Evropske unije | CA 25/1 |
| --- | --- | --- | --- |

18.1.2022

SL

Uradni list Evropske unije

CA 25/1

---

SKUPNO RAZISKOVALNO SREDIŠČE EVROPSKE KOMISIJE

Objava prostega delovnega mesta direktorja oz. direktorice direktorata Jedrska varnost in zaščita (razred AD 14)

(člen 29(2) kadrovskih predpisov)

COM/2022/10411

(2022/C 25 A/01)

Predstavitev delodajalca

Poslanstvo Skupnega raziskovalnega središča (v nadaljnjem besedilu: JRC), službe Evropske komisije za znanost in znanje, je podpirati politike EU z neodvisnimi dokazi skozi njihov celotni cikel. JRC se nahaja v petih državah članicah (v Belgiji, Nemčiji, Italiji, na Nizozemskem in v Španiji). Več informacij je na voljo na https://ec.europa.eu/jrc.

Skupno raziskovalno središče pri znanstvenem delu na področju jedrske varnosti in zaščite obravnava ključne znanstvene in tehnološke vidike, povezane s sedanjimi in prihodnjimi družbenimi potrebami in izzivi. To temelji na treh referenčnih razsežnostih Skupnega raziskovalnega središča do leta 2030: pravičnosti, odpornosti in konkurenčnosti. Za znanstveno delo Skupnega raziskovalnega središča na jedrskem področju je splošno priznano, da izpolnjuje najvišje standarde, ki temeljijo na spretnostih, kompetencah in opremi, ki so edinstveni na svetu.

Delovno mesto

Razpisujemo delovno mesto direktorja oz. direktorice za vodenje jedrskega raziskovalno-razvojnega direktorata JRC – Direktorata G Jedrska varnost in zaščita. To je zelo prepoznaven položaj, ki lahko vpliva na usmeritev Euratomovih raziskav v prihodnjih desetletjih.

Glavne naloge Direktorata G Skupnega raziskovalnega središča so izvajanje njegovega Euratomovega programa za raziskovanje in usposabljanje ter vzdrževanje in razširjanje jedrskih kompetenc v Evropi v podporo vsem državam članicam EU. Tesno sodelovanje in dopolnjevanje z raziskovalno politiko držav članic Evropske unije in nacionalnih organizacij je ključnega pomena. Direktorat G Skupnega raziskovalnega središča z neodvisnim, tehničnim in znanstvenim strokovnim znanjem in upravljanjem znanja podpira službe EU pri pobudah na področju jedrske politike in znanstvene diplomacije. Direktorat G je tudi dejaven ključni partner v mednarodnih mrežah in sodeluje z mednarodnimi organizacijami ter uglednimi akademskimi krogi, raziskovalnimi inštituti in drugimi deležniki.

Direktor oz. direktorica poroča namestniku generalnega direktorja (DDG.1). Direktorat G sestavlja devet enot, od katerih sta dve neposredno pod njegovim/njenim nadzorom; ostalih sedem enot je organiziranih v dva tematska oddelka (jedrska varnost in zaščita ter zaščitni ukrepi). Direktorat G je prisoten na štirih različnih lokacijah: Karlsruhe (DE), Ispra (IT), Petten (NL) in Geel (BE).

Direktor oz. direktorica skrbi tudi za upravljanje lokacije v Karlsruheju, ki deluje kot imetnik jedrskega dovoljenja in delodajalec, kot je opredeljeno v zakonodaji države gostiteljice. Sprejme vse potrebne ukrepe za zagotovitev varnosti oseb in objektov na lokaciji, pri čemer vzpostavi usklajeno politiko za varnost pri delu za vse osebje in deluje kot direktor za izredne razmere na kraju samem pri upravljanju in usklajevanju izrednih razmer na lokaciji. Direktor oz. direktorica JRC Karlsruhe skrbi za izpolnjevanje vseh varnostnih in zaščitnih ukrepov, povezanih z jedrskim dovoljenjem. Spodbuja sodelovanje med direktorati vseh služb, prisotnih na kraju samem, ter ohranja odprt in tvoren odnos z lokalnim predstavništvom osebja. Zastopa interese Komisije/Skupnega raziskovalnega središča na zunanjih in notranjih dogodkih, s posebnim poudarkom na odnosih z lokalnimi oblastmi in Evropsko šolo.

Direktor oz. direktorica poskrbi za močno in učinkovito vodenje, ki zagotavlja, da so vse skupine v direktoratu vključene, produktivne in delujejo skladno z jedrsko strategijo Skupnega raziskovalnega središča za izvajanje delovnega Euratomovega programa v duhu sodelovanja. Po možnosti prispeva tudi k dolgoročni viziji za naloge direktorata in splošnemu izvajanju strategije Skupnega raziskovalnega središča.

Profil kandidata/kandidatke (merila za izbor)

Od kandidata ali kandidatke pričakujemo izpolnjevanje naslednjih meril za izbor:

vodstvene sposobnosti:

| — | izkazana sposobnost upravljanja ustreznih finančnih virov v okviru javne službe, |
| --- | --- |

—

izkazana sposobnost upravljanja ustreznih finančnih virov v okviru javne službe,

| — | dobro strateško razmišljanje in sposobnost njegovega prenosa v praktične predloge za ukrepanje, določitev prednostnih nalog in ciljev, |
| --- | --- |

—

dobro strateško razmišljanje in sposobnost njegovega prenosa v praktične predloge za ukrepanje, določitev prednostnih nalog in ciljev,

| — | izkazana sposobnost usmerjanja, motiviranja in razvijanja skupin do meja njihovih zmožnosti, tako lokalno kot na daljavo, |
| --- | --- |

—

izkazana sposobnost usmerjanja, motiviranja in razvijanja skupin do meja njihovih zmožnosti, tako lokalno kot na daljavo,

| — | prednost je sposobnost vodenja mednarodnih skupin in/ali strokovnih skupin v tehničnih ali uporabnih raziskovalnih projektih, |
| --- | --- |

—

prednost je sposobnost vodenja mednarodnih skupin in/ali strokovnih skupin v tehničnih ali uporabnih raziskovalnih projektih,

strokovne spretnosti in izkušnje:

| — | delovne izkušnje, povezane s področji, ki jih pokriva direktorat, zlasti z jedrsko varnostjo, zaščito ali zaščitnimi ukrepi, |
| --- | --- |

—

delovne izkušnje, povezane s področji, ki jih pokriva direktorat, zlasti z jedrsko varnostjo, zaščito ali zaščitnimi ukrepi,

| — | izkušnje v institucijah EU in službah Komisije ali v povezavi z njimi, zlasti na stičišču znanosti in politik, |
| --- | --- |

—

izkušnje v institucijah EU in službah Komisije ali v povezavi z njimi, zlasti na stičišču znanosti in politik,

| — | sposobnost vzpostavitve in vzdrževanja strokovne mreže v skupnostih, ki se ukvarjajo z jedrsko politiko in jedrskim raziskovanjem, |
| --- | --- |

—

sposobnost vzpostavitve in vzdrževanja strokovne mreže v skupnostih, ki se ukvarjajo z jedrsko politiko in jedrskim raziskovanjem,

| — | sposobnost učinkovitega komuniciranja in sodelovanja z nemškimi nacionalnimi/lokalnimi organi, kot to zahteva vloga vodenja lokacije, |
| --- | --- |

—

sposobnost učinkovitega komuniciranja in sodelovanja z nemškimi nacionalnimi/lokalnimi organi, kot to zahteva vloga vodenja lokacije,

| — | prednost je znanje na področju jedrske znanosti ali inženirstva, |
| --- | --- |

—

prednost je znanje na področju jedrske znanosti ali inženirstva,

osebnostne lastnosti:

| — | izkazana sposobnost vzpostavljanja zaupanja vrednih delovnih odnosov z deležniki in zmožnost ustreznega zastopanja Komisije v vseh stikih z notranjimi in zunanjimi deležniki, vključno z nacionalnimi organi EU in širšo javnostjo, |
| --- | --- |

—

izkazana sposobnost vzpostavljanja zaupanja vrednih delovnih odnosov z deležniki in zmožnost ustreznega zastopanja Komisije v vseh stikih z notranjimi in zunanjimi deležniki, vključno z nacionalnimi organi EU in širšo javnostjo,

| — | odlične komunikacijske in pogajalske spretnosti, |
| --- | --- |

—

odlične komunikacijske in pogajalske spretnosti,

| — | odlične organizacijske spretnosti ter sposobnost reševanja konceptualnih in operativnih težav s pristopom, usmerjenim v rezultate, |
| --- | --- |

—

odlične organizacijske spretnosti ter sposobnost reševanja konceptualnih in operativnih težav s pristopom, usmerjenim v rezultate,

| — | sposobnost izmenjave informacij in sodelovanja z osebami s položajem na isti ravni in s kolegi. |
| --- | --- |

—

sposobnost izmenjave informacij in sodelovanja z osebami s položajem na isti ravni in s kolegi.

Pogoji za prijavo

V fazi izbora bodo upoštevani tisti kandidati in kandidatke, ki bodo do roka za prijavo izpolnjevali naslednje formalne pogoje:

| — | državljanstvo: imeti morajo državljanstvo države članice Evropske unije, |
| --- | --- |

—

državljanstvo: imeti morajo državljanstvo države članice Evropske unije,

| — | visokošolska izobrazba ali diploma: imeti morajo:






  — | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, |
| --- | --- | --- |

—

visokošolska izobrazba ali diploma: imeti morajo:

—

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več,

| — | ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju), |
| --- | --- |

—

ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju),

| — | delovne izkušnje: kandidatke in kandidati morajo imeti vsaj 15 let delovnih izkušenj (1) po pridobitvi diplome na ravni, za katero so usposobljeni po zgoraj navedeni izobrazbi, od tega vsaj pet let na področju, povezanem s tem delovnim mestom, |
| --- | --- |

—

delovne izkušnje: kandidatke in kandidati morajo imeti vsaj 15 let delovnih izkušenj (1) po pridobitvi diplome na ravni, za katero so usposobljeni po zgoraj navedeni izobrazbi, od tega vsaj pet let na področju, povezanem s tem delovnim mestom,

| — | vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (2), |
| --- | --- |

—

vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (2),

| — | jeziki: temeljito morajo obvladati enega od uradnih jezikov Evropske unije (3) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku, |
| --- | --- |

—

jeziki: temeljito morajo obvladati enega od uradnih jezikov Evropske unije (3) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku,

| — | starostna omejitev: kandidati oziroma kandidatke morajo biti mlajši oziroma mlajše od običajne upokojitvene starosti, ki jo uradnice in uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (4)). |
| --- | --- |

—

starostna omejitev: kandidati oziroma kandidatke morajo biti mlajši oziroma mlajše od običajne upokojitvene starosti, ki jo uradnice in uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (4)).

Izbor in imenovanje

Izbor in imenovanje bosta izvedena v skladu s postopki Evropske komisije za izbor in zaposlovanje (glej dokument o politiki glede visokih uradnikov – Compilation Document on Senior Officials Policy (5)).

V tem izbirnem postopku bo Evropska komisija ustanovila predizbirno komisijo. Ta komisija bo preučila vse prijave, opravila prvo preverjanje izpolnjevanja pogojev za prijavo in opredelila kandidate oziroma kandidatke, katerih profil bo najbolj ustrezal navedenim merilom za izbor in ki bodo lahko povabljeni na razgovor s predizbirno komisijo.

Na podlagi opravljenih razgovorov bo predizbirna komisija pripravila ugotovitve in predlagala seznam kandidatk oziroma kandidatov, s katerimi bo lahko Posvetovalni odbor Evropske komisije za imenovanja (v nadaljnjem besedilu: Posvetovalni odbor za imenovanja) opravil dodatne razgovore. Ta odbor bo ob upoštevanju ugotovitev predizbirne komisije izbral kandidate oziroma kandidatke, ki bodo povabljeni na razgovor.

Kandidatke oziroma kandidati, povabljeni na razgovor s Posvetovalnim odborom za imenovanja, se bodo udeležili celodnevnega preverjanja vodstvenih sposobnosti v ocenjevalnem centru, ki ga vodijo zunanji kadrovski svetovalci. Posvetovalni odbor za imenovanja bo ob upoštevanju rezultatov razgovora in poročila ocenjevalnega centra sestavil ožji seznam kandidatk oziroma kandidatov, ki so po njegovem mnenju primerni za zadevno funkcijo.

Ustrezni člani oziroma članice Komisije in Sveta guvernerjev Skupnega raziskovalnega središča bodo opravili razgovore s kandidati in kandidatkami s seznama Posvetovalnega odbora za imenovanja

Po teh razgovorih bo Evropska komisija sprejela odločitev o imenovanju.

Izbrani kandidat ali kandidatka mora imeti izpolnjene vse zakonske obveznosti glede služenja vojaškega roka ter imeti moralno primernost in fizično sposobnost za opravljanje predvidenih nalog.

Izbrani kandidat ali kandidatka mora imeti veljavno potrdilo svojega nacionalnega varnostnega organa za dostop do tajnih podatkov ali možnost, da ga pridobi. Dovoljenje za dostop do tajnih podatkov je upravni sklep, ki se izda na podlagi varnostnega preverjanja, ki ga opravi pristojni nacionalni varnostni organ v skladu z veljavnimi nacionalnimi varnostnimi predpisi, in ki potrjuje, da se osebi lahko dovoli dostop do tajnih podatkov do določene stopnje tajnosti. (Kandidat oziroma kandidatka ne more sam oziroma sama začeti postopka za izdajo tega dovoljenja; to lahko stori le delodajalec.)

Do pridobitve dovoljenja za dostop do tajnih podatkov s strani zadevne države članice in dokončanja zadevnega postopka za pridobitev dovoljenja z zakonsko predpisano seznanitvijo, ki jo organizira direktorat Evropske komisije za varnost, zadevni kandidat oziroma kandidatka ne more dostopati do tajnih podatkov EU s stopnjo tajnosti CONFIDENTIEL UE/EU CONFIDENTIAL ali višje niti se udeleževati sestankov, na katerih se razpravlja o takšnih tajnih podatkih EU.

Enake možnosti

Evropska komisija si v skladu s členom 1d kadrovskih predpisov prizadeva izpolniti strateški cilj doseganja enakosti spolov na vseh vodstvenih ravneh do konca svojega sedanjega mandata in izvaja politiko enakih možnosti, ki spodbuja prijave, ki bi lahko prispevale k večji raznolikosti, enakosti spolov in splošnemu geografskemu ravnotežju.

Pogoji zaposlitve

Plača in pogoji zaposlitve so določeni v kadrovskih predpisih.

Uspešni kandidat ali kandidatka se zaposli kot uradnik oziroma uradnica v razredu AD 14 (6). Glede na obseg delovnih izkušenj se razvrsti v stopnjo 1 ali 2 navedenega razreda.

Po kadrovskih predpisih morajo vsi novozaposleni uspešno opraviti devetmesečno poskusno dobo.

Kraj zaposlitve je Karlsruhe (Nemčija), kjer je sedež direktorata.

Delovno mesto je na voljo od 1. novembra 2022.

Neodvisnost in izjava o interesih

Od izbranega kandidata oziroma izbrane kandidatke se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njegovo oziroma njeno neodvisnost.

Postopek prijave

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj na visokem položaju in znanja jezikov. Kandidati in kandidatke, ki ne bodo izpolnjevali katerega koli od navedenih pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletnem mestu in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v obliki PDF, po možnosti v obliki življenjepisa Europass (7), in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešna.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na: HR-MANAGEMENT-ONLINE@ec.europa.eu

Rok za prijavo

Rok za prijavo je 15. februar 2022 do 12. ure (opoldne) po srednjeevropskem času, po tem roku prijave ne bodo več mogoče.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate in kandidatke

Kandidate in kandidatke opozarjamo, da je delo izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Evropska komisija bo zagotovila, da se osebni podatki kandidatk in kandidatov obdelujejo v skladu z Uredbo (EU) 2018/1725 Evropskega parlamenta in Sveta (8). To velja zlasti za zaupnost in varnost takih podatkov.

---

(1)  Delovne izkušnje se upoštevajo samo, če predstavljajo dejansko delovno razmerje, ki je opredeljeno kot dejansko, plačano delo zaposlene osebe (ne glede na vrsto pogodbe) ali ponudnika storitve. Delo s krajšim delovnim časom se izračuna sorazmerno na podlagi potrjenega odstotka opravljenih ur s polnim delovnim časom. Materinski dopust / starševski dopust / posvojiteljski dopust se upošteva, če se je uveljavljal v okviru pogodbe o zaposlitvi. Doktorski študij, tudi neplačan, je izenačen z delovnimi izkušnjami, vendar se priznajo največ tri leta, če je bil uspešno zaključen. Dano obdobje se lahko šteje samo enkrat.

(2)  Kandidati in kandidatke morajo v življenjepisu za vsa leta, v katerih so pridobili vodstvene izkušnje, navesti: (1) naziv in vlogo vodstvenih položajev, (2) število zaposlenih, za katere so bili na teh položajih odgovorni, (3) obseg upravljanega proračuna, (4) število hierarhičnih ravni nad posameznim položajem in pod njim ter (5) število oseb s položajem na isti ravni.

(3)  https://eur-lex.europa.eu/legal-content/SL/TXT/?uri=CELEX%3A01958R0001-20130701

(4)  https://eur-lex.europa.eu/legal-content/SL/TXT/?uri=CELEX%3A01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (na voljo samo v angleščini).

(6)  Korekcijski koeficient, ki se uporablja za osebne prejemke in pokojnine uradnikov in drugih uslužbencev Evropske unije, za Karlsruhe znaša 98 % od 1. julija 2020. Koeficient se prilagodi vsako leto.

(7)  Informacije o pripravi življenjepisa Europass so na voljo na spletni strani: https://europa.eu/europass/en/create-europass-cv.

(8)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---